ddrg/super_eurlex huggingface dataset:
Euroopa Liidu Teataja L 158 , 27/06/2003 Lk 0003 - 0003



Nõukogu määrus (EÜ) nr 1105/2003, 26. mai 2003, millega muudetakse määrust (EÜ) nr 1260/1999, millega nähakse ette üldsätted struktuurifondide kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 161, võttes arvesse komisjoni ettepanekut, [1] võttes arvesse Euroopa Parlamendi nõusolekut, [2] võttes arvesse majandus- ja sotsiaalkomitee arvamust, [3] olles nõu pidanud regioonide komiteega ning arvestades järgmist: (1) Määruse (EÜ) nr 1260/1999 [4] artikli 47 lõigete 2 ja 3 sätted näevad ette pöördumise vastavalt I tüübi komiteemenetlusele ja IIa ja IIb tüübi menetlustele, mis on kehtestatud nõukogu 13. juuli 1987. aasta otsusega 87/373/EMÜ, millega kehtestatakse komisjoni rakendusvolituste kasutamise menetlused. [5] (2) Nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused, [6] tunnistati kehtetuks ja asendati otsus 87/373/EMÜ. (3) Vastavalt nõukogu ja komisjoni ühisdeklaratsioonile [7] otsuse 1999/468/EÜ kohta tuleks kohandada komisjonile otsusega 87/373/EMÜ ettenähtud rakendusvolituste kasutamisel abistavate komiteedega seotud sätteid, et viia need kooskõlla otsuse 1999/468/EÜ artiklite 3, 4 ja 7 sätetega. (4) Tuleks võtta vajalikud meetmed, et viia määrus (EÜ) nr 1260/1999 kooskõlla otsusega 1999/468/EÜ. (5) Seetõttu tuleks määrust (EÜ) nr 1260/1999 muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1260/1999 artikli 47 lõiked 2 ja 3 asendatakse järgmisega: "2. Kui viidatakse käesolevale lõikele, kohaldatakse otsuse 1999/468/EÜ artikleid 3 ja 7. 3. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7. Otsuse 1999/468/EÜ artikli 4 lõikes 3 ettenähtud tähtajaks kehtestatakse üks kuu. 3a. Komiteed võtavad vastu oma töökorra." Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. mai 2003 Nõukogu nimel eesistuja G. Drys [1] ELT C 75 E, 26.3.2003, lk 383. [2] Nõusolek on antud 11.3.2003 (Euroopa Liidu Teatajas seni avaldamata). [3] EÜT C 241, 7.10.2002, lk 128. [4] EÜT L 161, 26.6.1999, lk 1. [5] EÜT L 197, 18.7.1987, lk 33. [6] EÜT L 184, 17.7.1999, lk 23. [7] EÜT C 203, 17.7.1999, lk 1. --------------------------------------------------
Euroopa Liidu Teataja L 162 , 01/07/2003 Lk 0024 - 0024



Komisjoni määrus (EÜ) nr 1158/2003, 30. juuni 2003, millega määratakse valge suhkru tuletatud sekkumishinnad turustusaastaks 2003/04 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, [1] muudetud komisjoni määrusega (EÜ) nr 680/2002, [2] eriti selle artikli 2 lõiget 4, ning arvestades järgmist: (1) Nõukogu määruses (EÜ) nr 1260/2001 määratakse turustusaastateks 2001/02–2005/06 puudujäägita piirkondades valge suhkru sekkumishinnaks 63,19 eurot 100 kilogrammi kohta. (2) Määruse (EÜ) nr 1260/2001 artikli 2 lõike 1 punktis b sätestatakse, et valge suhkru tuletatud sekkumishind tuleb kõigis puudujäägipiirkondades kindlaks määrata igal aastal. Kõnealuste hindade kindlaksmääramisel tuleb arvesse võtta piirkondlikke suhkruhinna erinevusi, mida tavapärase saagi ja suhkru vaba liikumise korral võib oletatavalt esineda turu hinnakujunemise loomulikes tingimustes ning arvestades varasemaid kogemusi ja suhkru veokulusid ülejäägipiirkondadest puudujäägipiirkondadesse. (3) Selleks et teha kindlaks, kas tegu on puudujäägipiirkonnaga, tuleb teha arvestusi liikmesriikidest saadud andmete põhjal nii käesoleva turustusaasta tarbimissuundumuste kui järgmise turustusaasta väljavaadete kohta seoses olemasoleva tootmise arenguga. Seega tuleks puudujäägipiirkondadeks tunnistada ainult need, mille kohta tehtud arvestused osutavad puudujäägi tõenäolisele tekkele. (4) Ülalöeldust lähtudes kujunevad Hispaania, Iirimaa ja Ühendkuningriigi, Itaalia, Portugali ja Soome tootmispiirkonnad tõenäoliselt puudujäägipiirkondadeks. (5) Käesolevas määruses sätestatud meetmed on kooskõlas suhkruturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Ühenduse puudujäägipiirkondade valge suhkru tuletatud sekkumishinnad turustusaastaks 2003/04 on: a) 64,88 eurot 100 kilogrammi kohta kõigis Hispaania piirkondades; b) 64,65 eurot 100 kilogrammi kohta kõigis Iirimaa ja Ühendkuningriigi piirkondades; c) 65,53 eurot 100 kilogrammi kohta kõigis Itaalia piirkondades; d) 64,65 eurot 100 kilogrammi kohta kõigis Portugali piirkondades; e) 64,65 eurot 100 kilogrammi kohta kõigis Soome piirkondades. Artikkel 2 Käesolev määrus jõustub 1. juulil 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 2003 Komisjoni nimel komisjoni liige Franz Fischler [1] EÜT L 178, 30.6.2001, lk 1. [2] EÜT L 104, 20.4.2002, lk 26. --------------------------------------------------
Euroopa Liidu Teataja L 155 , 24/06/2003 Lk 0009 - 0010



Komisjoni määrus (EÜ) nr 1075/2003, 23. juuni 2003, millega kinnitatakse searümpade ühenduse turuhinna arvutamisel kasutatavad kaalumiskoefitsiendid 2003/04. turustusaastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 1365/2000, [2] eriti selle artikli 4 lõiget 6, ning arvestades järgmist: (1) Määruse (EMÜ) nr 2759/75 artikli 4 lõikes 2 osutatud searümpade turuhind ühenduses määratakse kindlaks igas liikmesriigis registreeritud hindade kaalumisel iga liikmesriigi seakarja suhtelist suurust kajastava koefitsiendiga. (2) Need koefitsiendid määratakse kindlaks iga aasta detsembri alguse sigade arvu alusel vastavalt nõukogu 1. juuni 1993. aasta direktiivile 93/23/EMÜ, milles käsitletakse liikmesriikide tehtavaid seakasvatusvaatlusi, [3] viimati muudetud direktiiviga 97/77/EÜ. [4] (3) Arvestades 2002. aasta detsembri vaatluse tulemusi, tuleks 2003/04. aastaks kehtestada uued kaalumiskoefitsiendid ning tunnistada kehtetuks komisjoni määrus (EÜ) nr 903/2002. [5] (4) Käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2759/75 artikli 4 lõikes 2 osutatud kaalumiskoefitsiendid esitatakse käesoleva määruse lisas. Artikkel 2 Määrus (EÜ) nr 903/2002 tunnistatakse kehtetuks. Artikkel 3 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. juulist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuni 2003 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 156, 29.6.2000, lk 5. [3] EÜT L 149, 21.6.1993, lk 1. [4] EÜT L 10, 16.1.1998, lk 28. [5] EÜT L 142, 31.5.2002, lk 23. -------------------------------------------------- LISA Ühenduse searümpade turuhinna arvutamisel kasutatavad kaalumiskoefitsiendid 2003/04. turustusaastaks Määruse (EMÜ) nr 2759/75 artikli 4 lõige 2 Belgia | 5,4 | Taani | 10,6 | Saksamaa | 21,6 | Kreeka | 0,7 | Hispaania | 19,1 | Prantsusmaa | 12,5 | Iirimaa | 1,5 | Itaalia | 7,5 | Luksemburg | 0,1 | Madalmaad | 9,2 | Austria | 2,7 | Portugal | 1,9 | Soome | 1,2 | Rootsi | 1,6 | Ühendkuningriik | 4,4 | --------------------------------------------------
Euroopa Liidu Teataja L 168 , 05/07/2003 Lk 0004 - 0005



Komisjoni määrus (EÜ) nr 1201/2003, 4. juuli 2003, millega teatavates Soome ja Rootsi piirkondades lükatakse turustusaastal 2003/2004 edasi teatavate põllukultuuride külvi lõppkuupäev EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eriti selle artikli 9 teise lõigu kolmandat taanet, ning arvestades järgmist: (1) Määruse (EÜ) nr 1251/1999 artikli 8 lõikes 2 sätestatakse, et pindalatoetuse saamiseks peab tootja olema lõpetanud külvi hiljemalt asjaomasele lõikusele eelnevaks 31. maiks. (2) Komisjoni 22. oktoobri 1999. aasta määrusega (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad, [3] viimati muudetud määrusega (EÜ) nr 1035/2003, [4] lükati külvi lõppkuupäeva 31. mailt edasi 15. juunile, pidades silmas Soome ja Rootsi ilmastikuolusid. (3) Käesoleva aasta eriliste ilmastikutingimuste tõttu ei ole teatavates Soome ja Rootsi piirkondades võimalik külvi lõppkuupäevadest kinni pidada. (4) Kõnealuses olukorras tuleks külvi lõppkuupäeva turustusaastal 2003/2004 edasi lükata. (5) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Turustusaasta 2003/2004 külvi lõppkuupäevad määratakse kindlaks lisas osutatud põllukultuuride ja piirkondade osas. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 16. juunist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. juuli 2003 Komisjoni nimel komisjoni liige Franz Fischler [1] EÜT L 160, 16.6.1999, lk 1. [2] EÜT L 145, 31.5.2001, lk 16. [3] EÜT L 280, 30.10.1999, lk 43. [4] ELT L 150, 18.6.2003, lk 24. -------------------------------------------------- LISA Külvi lõppkuupäevad turustusaastal 2003/2004 Põllukultuur | Liikmesriik | Piirkond | Lõppkuupäev | Kõik põllukultuurid | Rootsi | Västernorrland Gävleborg | 25. juuni 2003 | Kõik põllukultuurid | Soome | C1, C2, C2P, C3, C4 | 25. juuni 2003 | --------------------------------------------------
Nõukogu määrus (EÜ) nr 1211/2003,

7. juuli 2003,

millega muudetakse nõukogu määrust (EÜ) nr 1081/2000, millega keelatakse selliste vahendite müük, tarnimine ja eksport Birmasse/Myanmari, mida võidakse kasutada siserepressioonideks või terroriaktide korraldamiseks, ning külmutatakse teatavate kõnealuse riigi olulise valitsustegevusega seotud isikute rahalised vahendid

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 301,

võttes arvesse 28. aprilli 2003. aasta ühist seisukohta 2003/297/ÜVJP Birma/Myanmari kohta [1] ja nõukogu 20. juuni 2003. aasta otsust 2003/461/ÜVJP, millega rakendatakse ühine seisukoht 2003/297/ÜVJP Birma/Myanmari kohta, [2]

võttes arvesse komisjoni ettepanekut

ning arvestades järgmist:

(1) Nõukogu on väljendanud tõsist muret üldise olukorra halvenemise pärast Birmas/Myanmaris, eriti seoses Aung San Suu Kyi ja teiste Rahvusliku Demokraatialiiga (NLD) liikmete vangistamise ja NLD büroode sulgemisega.

(2) Neid asjaolusid silmas pidades nähakse otsusega 2003/461/ÜVJP muu hulgas ette tehnilise koolituse ja abi keelu jõustumine relvade ja nendega seotud materjali osas.

(3) Tehnilise nõustamise, abi ja koolituse keeld relvade ja nendega seotud materjali osas kuulub asutamislepingu reguleerimisalasse. Seepärast on konkurentsimoonutuste vältimiseks vaja ühenduse territooriumi osas ühenduse õigusakti. Käesoleva määruse kohaldamisel loetakse ühenduse territooriumiks kõik liikmesriikide territooriumid, mille suhtes kohaldatakse asutamislepingut vastavalt selles kehtestatud tingimustele.

(4) Seepärast tuleks nimetatud keeld lisada määrusega (EÜ) nr 1081/2000 [3] kehtestatud meetmetele,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 1081/2000 muudetakse järgmiselt.

1. Lisatakse järgmine artikkel:

"Artikkel 1a

1. Ilma et see piiraks liikmesriikide volitusi avaliku võimu teostamisel, on keelatud anda Birmale/Myanmarile tehnilist koolitust ja abi, mis on seotud iga liiki relvade ja nendega seotud materjali, sealhulgas tulirelvade ja laskemoona, sõjaväeveokite ja -varustuse, poolsõjalise varustuse ja eespool nimetatuile ettenähtud varuosade tarnimise, tootmise, hooldamise või kasutamisega.

2. Lõiget 1 ei kohaldata üksnes humanitaar- või kaitseotstarbeks mõeldud mittesurmava sõjavarustusega seotud tehnilise abi või koolituse osas."

2. Artikkel 5 asendatakse järgmisega:

"Artikkel 5

Keelatud on teadlikult ja tahtlikult osaleda niisuguses tegevuses, mille eesmärgiks või tulemuseks on otseselt või kaudselt kaasa aidata artiklites 1 ja 1a nimetatud tehingutele või toimingutele või käesoleva määruse sätetest kõrvale hoida."

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. juuli 2003

Nõukogu nimel

eesistuja

F. Frattini

[1] ELT L 106, 29.4.2003, lk 36.

[2] ELT L 154, 21.6.2003, lk 116.

[3] EÜT L 122, 24.5.2000, lk 29. Määrust on viimati muudetud komisjoni määrusega (EÜ) nr 744/2003 (EÜT L 106, 29.4.2003, lk 20).

--------------------------------------------------
Euroopa Liidu Teataja L 169 , 08/07/2003 Lk 0030 - 0031



Komisjoni määrus (EÜ) nr 1214/2003, 7. juuli 2003, millega muudetakse määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 2002. aasta määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses, [1] viimati muudetud komisjoni määrusega (EÜ) nr 803/2003, [2] eriti selle artiklit 17 ning arvestades järgmist: (1) Komisjon on saanud taotluse organisatsioonilt London Diamond Bourse and Club tema kandmiseks määruse (EÜ) nr 2368/2002 (edaspidi "määrus") V lisa nimekirja. (2) London Diamond Bourse and Club on esitanud komisjonile teabe, mis tõendab, et ta on täitnud määruse artiklis 17 esitatud nõuded eelkõige võttes vastu kõikidele liikmetele siduva käitumisjuhendi. (3) Esitatud teabe põhjal on komisjon jõudnud järeldusele, et organisatsiooni London Diamond Bourse and Club lisamine määruse V lisasse on õigustatud. (4) Käesolevas määruses ettenähtud meetmed on kooskõlas määruse (EÜ) nr 2368/2002 artiklis 22 nimetatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2368/2002 V lisasse lisatakse käesoleva määruse lisas sisalduv tekst. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. juuli 2003 Komisjoni nimel komisjoni liige Christopher Patten [1] EÜT L 358, 31.12.2002, lk 28. [2] ELT L 115, 9.5.2003, lk 53. -------------------------------------------------- LISA Määruse (EÜ) nr 2368/2002 V lisasse lisatakse järgmine tekst: The London Diamond Bourse and Club 100 Hatton Garden London EC1N 8NX United Kingdom --------------------------------------------------
Komisjoni määrus (EÜ) nr 1236/2003,

10. juuli 2003,

millega muudetakse määrust (EÜ) nr 950/2003 töötlemiseks ettenähtud pirnide jaoks 2003/04. turustusaastaks kinnitatud toetuste osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete ühise turukorralduse kohta, [1] viimati muudetud määrusega (EÜ) nr 453/2002, [2] ja eriti selle artikli 6 lõiget 1,

ning arvestades järgmist:

(1) Komisjoni 2. märtsi 2001. aasta määruse (EÜ) nr 449/2001, milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga, [3] viimati muudetud määrusega (EÜ) nr 1426/2002, [4] artikli 2 lõikes 3 sätestatakse, et komisjon avaldab virsikute ja pirnide toetusmäärad pärast seda, kui ta on kontrollinud, et määruse (EÜ) nr 2201/96 III lisas sätestatud künniseid järgitakse.

(2) Virsikute ja pirnide toetus 2003/04. turustusaastaks kinnitati ja avaldati komisjoni 28. mai 2003. aasta määruses (EÜ) nr 950/2003, millega kehtestatakse töötlemiseks ettenähtud virsikute ja pirnide toetus 2003/04. turustusaastaks nõukogu määruse (EÜ) nr 2201/96 kohaselt. [5]

(3) Määruse (EÜ) nr 950/2003 avaldamise järel teavitasid liikmesriikide asutused komisjoni, et 2002/03. turustusaastal töötlemiseks ettenähtud pirnide kogust käsitlevad andmed olid puudulikud. Nad on hiljem esitanud täielikud andmed.

(4) 2003/04. turustusaastaks kinnitatud pirnide toetus tuleks ümber arvutada õigete andmete kohaselt, võttes arvesse, et 2003/04. turustusaastal tuleks toetust vähendada vastavalt individuaalse künnise ületamisele, nagu seda on iga asjaomase liikmesriigi suhtes korrigeeritud määruse (EÜ) nr 2201/96 artikli 5 lõike 2 kolmandas lõigus määratletud töötlemata koguste eraldamise teel.

(5) Pärast seda, kui toetuse suurus on uuesti arvutatud, tuleks määrust (EÜ) nr 950/2003 muuta.

(6) Käesolevas määruses sätestatud meetmed on kooskõlas puu- ja köögiviljatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 950/2003 artikkel 1 asendatakse järgmisega:

"Artikkel 1

Määruse (EÜ) nr 2201/96 artiklis 2 osutatud toetus 2003/04. turustusaastaks on järgmine:

a) virsikutel: 47,70 eurot tonni kohta;

b) pirnidel:

- Kreekas 71,55 eurot tonni kohta,

- Hispaanias 158,08 eurot tonni kohta,

- Prantsusmaal 151,00 eurot tonni kohta,

- Itaalias 116,09 eurot tonni kohta,

- Madalmaades 161,70 eurot tonni kohta,

- Austrias 161,70 eurot tonni kohta,

- Portugalis 161,70 eurot tonni kohta."

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolevat määrust kohaldatakse 2003/04. turustusaasta suhtes.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. juuli 2003

Komisjoni nimel

komisjoni liige

Franz Fischler

[1] EÜT L 297, 21.11.1996, lk 29.

[2] EÜT L 72, 14.3.2002, lk 9.

[3] EÜT L 64, 6.3.2001, lk 16.

[4] EÜT L 206, 3.8.2002, lk 4.

[5] ELT L 133, 29.5.2003, lk 81.

--------------------------------------------------
Euroopa Liidu Teataja L 196 , 02/08/2003 Lk 0022 - 0023



Komisjoni määrus (EÜ) nr 1387/2003, 1. august 2003, millega muudetakse määrust (EÜ) nr 2300/97 nõukogu määruse (EÜ) nr 1221/97 (millega kehtestatakse mee tootmise ja turustamise täiustamise abinõude üldised rakenduseeskirjad) üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuni 1997. aasta määrust (EÜ) nr 1221/97, millega kehtestatakse mee tootmise ja turustamise täiustamise abinõude üldised rakenduseeskirjad, [1] muudetud määrusega (EÜ) nr 2070/98, [2] eriti selle artiklit 5, ning arvestades järgmist: (1) Komisjoni määrusega (EÜ) nr 2300/97, [3] viimati muudetud määrusega (EÜ) nr 1216/2002, [4] kehtestatakse määruses (EÜ) nr 1221/97 sätestatud siseriiklike aastaprogrammide rakendussätted. Ühenduse rahaline toetus kõnealustele programmidele põhineb määruse (EÜ) nr 2300/97 lisas loetletud iga liikmesriigi tarude üldarvul. (2) Määruse (EÜ) nr 2300/97 artikli 1 punktiga a ettenähtud liikmesriikide teatistes, mille põhjal ajakohastatakse asjaomase sektori struktuuriandmeid, on muudetud tarude arvu. (3) Seepärast tuleks määrust (EÜ) nr 2300/97 vastavalt muuta. (4) Võttes arvesse, et määruse (EÜ) nr 2300/97 artikli 2 lõikes 2 kehtestatakse aastaprogrammide kohaste meetmete rakendamise lõppkuupäevaks 31. august, tuleks käesolevat määrust kohaldada alates 2003/04. majandusaastast. (5) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2300/97 I lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse esimest korda 2003/2004. majandusaastat hõlmavate aastaprogrammide suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. august 2003 Komisjoni nimel komisjoni liige Franz Fischler [1] EÜT L 173, 1.7.1997, lk 1. [2] EÜT L 265, 30.9.1998, lk 1. [3] EÜT L 319, 21.11.1997, lk 4. [4] EÜT L 177, 6.7.2002, lk 4. -------------------------------------------------- LISA " “I LISA Liikmesriik | Tarude arv | BE | 100000 | DK | 155000 | DE | 893000 | EL | 1380000 | ES | 2397840 | FR | 1150000 | IE | 20000 | IT | 1100000 | LU | 10213 | NL | 80000 | AT | 336139 | PT | 632500 | FI | 47000 | SE | 145000 | UK | 274000 | EUR 15 | 8720692 | " --------------------------------------------------
Euroopa Liidu Teataja L 192 , 31/07/2003 Lk 0007 - 0007



Komisjoni määrus (EÜ) nr 1350/2003, 30. juuli 2003, millega muudetakse määrust (EÜ) nr 97/95 kartulitärklise tootmise osas 2003/2004. turustusaastal EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1104/2003, [2] eriti selle artikli 8 lõiget 5, võttes arvesse nõukogu 27. juuli 1994. aasta määrust (EÜ) nr 1868/94, millega kehtestatakse kartulitärklise tootmise kvoodisüsteem, [3] viimati muudetud määrusega (EÜ) nr 962/2002, [4] eriti selle artiklit 8, ning arvestades järgmist: (1) Määrusega (EMÜ) nr 1766/92 kindlaks määratud miinimumhinnad ja tootjatele tehtavad maksed ning määrusega (EÜ) nr 1868/94 kindlaks määratud kartulitärklise tootjatele makstav lisatasu, mida kohaldati 2001/2002. turustusaastal, jäävad 2002/2003. ja 2003/2004. turustusaastal samaks. (2) Komisjoni 17. jaanuari 1995. aasta määruse (EÜ) nr 97/95 (milles sätestatakse üksikasjalikud eeskirjad, kohaldamaks nõukogu määrust (EMÜ) nr 1766/92 kartulitootjatele makstavate miinimumhindade ja kompensatsioonide suhtes ning nõukogu määrust (EÜ) nr 1868/94, millega kehtestatakse kartulitärklise tootmise kvoodisüsteem, [5] viimati muudetud määrusega (EÜ) nr 1425/2002 [6]) II lisa kehtestab miinimumhinna, kartulitärklise tootjatele makstava lisatasu ja tootjatele kartulite eest ettenähtud makse, mida makstakse kartulite tärklisesisalduse ja 5050 g kartulite veealuse massi alusel 2002/2003. turustusaastal. Seetõttu tuleks nimetatud lisa muuta, et seda oleks võimalik kohaldada ka 2003/2004. turustusaastal, kasutades samu summasid, mida kohaldati 2001/2002. ja 2002/2003. turustusaastal. (3) Selleks, et tagada turustusaastate järjepidevus, tuleb käesolevas määruses sätestatud meetmeid kohaldada alates 1. juulist 2003. (4) Määrust (EMÜ) nr 97/95 tuleb vastavalt muuta. (5) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 97/95 II lisas asendatakse alapunkt: "B osa: 2001/2002. ja 2002/2003. turustusaasta" alapunktiga "B osa: 2001/2002., 2002/2003. ja 2003/2004. turustusaasta". Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. juulist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuli 2003 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] ELT L 158, 27.6.2003, lk 1. [3] EÜT L 197, 30.7.1994, lk 4. [4] EÜT L 149, 7.6.2002, lk 1. [5] EÜT L 16, 24.1.1995, lk 3. [6] EÜT L 206, 3.8.2002, lk 3. --------------------------------------------------